Title: ประกาศกรมอุตุนิยมวิทยา เรื่อง การดำเนินการตามพระราชบัญญัติข้อมูลข่าวสารของราชการ  พ.ศ. 2540 เกี่ยวกับข้อมูลข่าวสารส่วนบุคคล

ประกาศกรมอุตุนิยมวิทยา

ประกาศกรมอุตุนิยมวิทยา
เรื่อง
การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคล
---------------
                        เพื่อให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของราช
การ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วน
บุคคล
โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ
                        กรมอุตุนิยมวิทยา
ได้จัดระบบข้อมูลข่าวสารส่วนบุคคลของกรมอุตุนิยมวิทยา
ตามพระราชบัญญัติดังกล่าว ดังนี้
                        ๑.  ประเภทของบุคคลที่มีการเก็บข้อมูลไว้
                             ๑.๑  ข้าราชการพลเรือนสามัญ
สังกัดกรมอุตุนิยมวิทยา
                             ๑.๒  ข้าราชการบำนาญ สังกัดกรมอุตุนิยมวิทยา
                             ๑.๓  ลูกจ้างประจำ สังกัดกรมอุตอนิยมวิทยา
                        ๒.  ประเภทของระบบข้อมูลข่าวสารส่วนบุคคล
                             ๒.๑  สมุดประวัติ/ก.พ. ๗/แฟ้มประวัติ
                             ๒.๒  ระบบฐานข้อมูลคอมพิวเตอร์
                        ๓.  ลักษณะการใช้ข้อมูลตามปกติ
                             ๓.๑ 
ใช้ในการบริหารงานบุคคลของกรมอุตุนิยมวิทยา
                        ๔.  วิธีการขอตรวจข้อมูลข่าวสารของเจ้าของข้อมูล
                             ๔.๑  กรอกแบบคำขอตรวจดูข้อมูลส่วนบุคคล
                             ๔.๒  หัวหน้าฝ่ายการเจ้าหน้าที่
เป็นผู้พิจารณาอนุมัติโดยหัวหน้างานสรรหา
บรรจุแต่งตั้งและข้อมูลบุคคลเป็นผู้พิจารณาตรวจสอบเบื้องต้น
                        ๕.  วิธีการขอให้แก้ไขเปลี่ยนแปลงข้อมูล
                             ๕.๑  การขอแก้ไขวัน เดือน ปีเกิด
ให้ปฏิบัติตามระเบียบสำนักนายก
รัฐมนตรี ว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
                             ๕.๒  การแก้ไขเพิ่มเติมรายการใน ก.พ. ๗

๕.๒.๑ 
รายการเปลี่ยนแปลงหรือเพิ่มเติมที่จะต้องแจ้งให้ฝ่ายการ
เจ้าหน้าที่ทราบเพื่อบันทึกใน ก.พ. ๗

๕.๒.๑.๑  การผ่านการอบรม
ดูงาน และการได้รับเครื่องราช
อิสริยาภรณ์ แจ้งการเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่
เกี่ยวข้องให้ฝ่ายการเจ้าหน้าที่ จำนวน ๑ ชุด

๕.๒.๑.๒ 
การเพิ่มวุฒิการศึกษา ใช้หลักฐานสำเนา
ประกาศนียบัตรหรือสำเนาปริญญาบัตร และสำเนาใบแสดงผลการศึกษา
(Transcript) จำนวน ๓
ชุด

๕.๒.๑.๓  การเปลี่ยนชื่อตัว -
ชื่อสกุล ให้แจ้งการเปลี่ยน
แปลงโดยแนบสำเนาเอกสารหลักฐานใบเปลี่ยนชื่อตัว - ชื่อสกุล
จำนวน ๓ ชุด

๕.๒.๑.๔ 
การเพิ่มเติมรายการอื่นๆ เช่น การได้รับคัดเลือก
เป็นข้าราชการดีเด่น เป็นต้น ให้ส่งสำเนาใบประกาศ
หรือหลักฐานอื่นๆ จำนวน ๑ ชุด

๕.๒.๒ 
เอกสารหลักฐานที่ส่งให้ฝ่ายการเจ้าหน้าที่ต้องรับรองสำเนาถูก
ต้องตามระเบียบสำนักนายรัฐมนตรีว่าด้วยงานสารบรรณ พ.ศ. ๒๕๒๖
ข้อ ๓๑ ทุกครั้ง

๕.๒.๓ 
บันทึกขอเปลี่ยนแปลงข้อมูลให้เสนอผ่านหน่วยงานต้นสังกัด
                        ข้อ
๖  แหล่งที่มาของข้อมูล

๖.๑ 
เจ้าของข้อมูลข่าวสารส่วนบุคคล

๖.๒  หน่วยงานต้นสังกัดของเจ้าของข้อมูล

๖.๓ 
คำสั่งเกี่ยวกับเจ้าของข้อมูล เช่น คำสั่งแต่งตั้ง ย้าย เลื่อนขั้นเงิน
เดือน

                                                            ประกาศ
ณ วันที่ ๑๗ กรกฎาคม พ.ศ. ๒๕๔๔
                                                                               วันชัย
ศารทูลทัต
                                                                            อธิบดีกรมอุตุนิยมวิทยา

[รก.๒๕๔๔/พ๗๔ง/๒๓/๒ สิงหาคม ๒๕๔๔]

                                                                        อัมพิกา/แก้ไข
                                                                        ๑๐/๕/๒๕๔๕
                                                                              A+B